Συσχέτιση δεικτών φλεγμονής με τα καρδιαγγειακά νοσήματα σε χρονίως αιμοκαθαιρόμενους ασθενείς:
Creators: name: Χαμπίδου, Ελένη Κωνσταντίνου
Publisher: name: Aristotle University of Thessaloniki
Year: 2013
Subjects: Φλεγμονή
Καρδιαγγειακά νοσήματα
Αιμοκάθαρση
Inflammation
Cardiovascular disease
Hemodialysis

description: Η πιθανότητα εμφάνισης καρδιαγγειακού νοσήματος στους ασθενείς με χρόνια νεφρική ανεπάρκεια είναι πολύ υψηλή και σχετίζεται με την πρόγνωση των ασθενών αυτών. Η φλεγμονή παίζει σημαντικό ρόλο στην παθογένεση των καρδιαγγειακών νοσημάτων τόσο στο γενικό πληθυσμό όσο και στους ασθενείς με χρόνια νεφρική ανεπάρκεια. Υποθέσαμε πως οι δείκτες της φλεγμονής που προσδιορίζονται στα πλαίσια του εργαστηριακού ελέγχου ρουτίνας συσχετίζονται με την παρουσία καρδιαγγειακών νοσημάτων. Μέθοδοι: Σε 78 ασθενείς σταθεροποιημένους σε θεραπεία νεφρικής υποκατάστασης με αιμοκάθαρση έγινε καταγραφή της παρουσίας καρδιαγγειακού νοσήματος και των τιμών της C αντιδρώσας πρωτεΐνης (CRP), της λευκωματίνης, του αριθμού των λευκών αιμοσφαιρίων (WBC), και της φερριτίνης ως δεικτών της φλεγμονής. Παράλληλα έγινε καταγραφή της παρουσίας αρτηριακής υπέρτασης, σακχαρώδους διαβήτη, των επιπέδων των λιπιδίων αίματος και της φαρμακευτικής αγωγής. Αποτελέσματα: Οι τιμές της CRP βρέθηκαν σημαντικά αυξημένες σε παρουσία καρδιαγγειακής νόσου (U = 151,5, Ζ = -5,40, p &lt;0,001). Ο έλεγχος τάσης μεταξύ της τιμής της CRP και της παρουσίας καρδιαγγειακής νόσου έδειξε ότι όσο αυξάνει η τιμή της CRP, αυξάνει σημαντικά η πιθανότητα παρουσίας καρδιαγγειακού νοσήματος (p &lt;0,001). Οι τιμές των άλλων δεικτών της φλεγμονής δεν παρουσίασαν σημαντική διαφορά ανάλογα με την παρουσία καρδιαγγειακής νόσου. Από τους παραδοσιακούς παράγοντες κινδύνου η ηλικία παρουσίασε σημαντική συσχέτιση με την παρουσία καρδιαγγειακής νόσου (λόγος συμπληρωματικών πιθανοτήτων 7,6, όρια εμπιστοσύνης 2,3 – 25,6 και p &lt;0,001). Κατόπιν προσαρμογής της CRP για την ηλικία, η CRP παρέμεινε σημαντική ως προς την παρουσία καρδιαγγειακής νόσου (λόγος συμπληρωματικών πιθανοτήτων 1,3, όρια εμπιστοσύνης 95%: 1,1 – 1,5 και p &lt;0,001). Η λήψη φαρμάκων με αντιφλεγμονώδη δράση δεν επηρέασε σημαντικά την τιμή της CRP στο δείγμα μας. Συμπεράσματα: Η αυξημένη τιμή της CRP συσχετίζεται με την παρουσία καρδιαγγειακού νοσήματος στους ασθενείς υπό αιμοκάθαρση, ακόμη και κατόπιν προσαρμογής για την ηλικία. Ανάλογη σχέση δεν αποδείχτηκε για τη λευκωματίνη, τον WBC και τη φερριτίνη.
description: The incidence of cardiovascular disease in chronic kidney disease patients is very high and is related with the prognosis of these patients. Inflammation plays an important role in the pathogenesis of cardiovascular disease in the general population and in chronic kidney disease patients. We hypothesized that the markers of inflammation that are routinely measured in the clinical setting may point to the presence of cardiovascular disease. Methods: In 78 stable hemodialysis patients we registered the presence of cardiovascular disease in relation with the values of C-reactive protein (CRP), albumin, white blood cell count (WBC) and ferritin as markers of inflammation. The presence of hypertension, diabetes mellitus, the values of blood lipids and the medication of the patients were also recorded. Results: CRP was significantly increased in the presence of cardiovascular disease (U = 151.5, Ζ = -5.40, p &lt;0.001). The trend test between CRP and the presence of cardiovascular disease showed that as CRP increases the probability of cardiovascular disease increases significantly (p &lt;0.001). The other inflammation markers did not differ significantly in relation with the presence of cardiovascular disease. Of the traditional risk factors age was significantly related to the presence of cardiovascular disease (odds ratio: 7.6, 95% confidence intervals: 2.3 – 25.6 and p &lt;0.001). After adjusting for age, CRP remained significantly related to the presence of cardiovascular disease (odds ratio 1.3, 95% confidence intervals: 1.1 – 1.5 and p &lt;0.001). CRP was not significantly reduced when medication with known anti-inflammatory properties was received. Conclusion: Increased CRP is related with the presence of cardiovascular disease in hemodialysis patients, even after adjusting for age. A relation between the presence of cardiovascular disease and albumin, WBC and ferritin was not proven.